Algun tep pa lès di Papiamentu basá riba e kuenta Babar (grupo 4 / klas 2 di fo)

1. Laga e alumnonan skucha e piesa promé. Despues laga nan skohe un esena, evento òf situashon di e kuenta pa nan traha un pintura di dje. Yuda e alumno ku no por skohe. Ora nan a kaba, puntra nan pa konta kiko nan a pinta. (Pa desaroyá nan abilidat plástiko).
2. Despues di a skucha henter e piesa, skohe un pida instrumental di un minüt. Laga nan disidí ta kuantu instrumènt nan ta tende. Buska ilustrashon di esakinan. Laga nan move ekspresá den espasio liber (= dramatisá) e muzik di e instrumèntnan. Por ehèmpel un mucha ta sigui e fio, otro ta sigui e cello etc. Huntu nan ta move ekspresá kiko e muzik dje instrumènt ta hasi, segun nan. (desaroyá sintí di espasio i di tempu)
3. Laga nan konta (òf skirbi) e kuenta despues di a skuch’é. (abilidat verbal, desaroyá sintí di hala rosea, di balansa i abilidat di biba bo memoria)
4. Laga nan dramatisá e kuenta. Henter klas por partisipá, kada alumno ta haña un ròl. (desaroyá sintí sosial i kreativo)
5. Traha un presentashon kòrtiku ku instrumènt. E meta ta ku kada alumno mester sa ki ora e tin ku toka su parti, pa e totalidat zona komo muzik. (abilidat di skucha otro warda bo turno i aktua ora ta bo turno, desaroyá sintí di memoria)